เรื่องร้องเรียน: ขอติดตามความคืบหน้าของเรื่องที่แจ้งครับ แจ้งไปประมาณ 2 สัปดาห์ แต่ยังไม่มีรายงานความคืบหน้าครับ หรือเรื่องที่แจ้งไปกระทบต่อคนใหญ่คนโตที่ต้องการแย่งที่จอดรถคนมาใช่บริการครับ
การดำเนินการของเจ้าหน้าที่: จากกรณีข้อร้องเรียนดังกล่าวทางโรงพยาบาลสิรินธรได้ตอบข้อร้องเรียนไปแล้วเมื่อวันที่ 1 กุมภาพันธ์ 2566 ตามรายละเอียดดังนี้  ข้อร้องเรียน เรื่อง สถานที่จอดรถของผู้มาใช้บริการ และการปล่อยรถขึ้นไปด้านบนอาคารเพื่อส่งผู้ป่วย จากกรณีผู้รับบริการร้องเรียนใน Traffy Fondue เมื่อวันที่ 31 มกราคม 2566 เวลา 08.29 น. นั้น เขตประเวศส่งต่อมายังโรงพยาบาลสิรินธร โรงพยาบาลสิรินธรขอชี้แจงว่า  1. กรณี “สถานที่การจอดรถ เนื่องจากมีลานจอดรถของบุคลากรหลายจุดอยู่แล้ว แต่บุคลากรของท่านไม่ไปจอดในจุดของพวกท่าน แต่พวกท่านมาจอดในที่ประชาชนที่มาใช้บริการซึ่งมีน้อยอยู่แล้ว รบกวนแก้ไขให้ด้วยครับ”  ....โรงพยาบาลสิรินธรขออภัยในความไม่สะดวกและขอรับเรื่องไปดำเนินการแก้ไข โดยจะได้กำชับเจ้าหน้าที่นำรถยนต์จอดในพื้นที่จอดรถของเจ้าหน้าที่  และเว้นที่จอดด้านหน้าอาคารโรงพยาบาลสำหรับให้บริการให้กับผู้มารับบริการ และโรงพยาบาลสิรินธรได้เร่งติดตามการส่งมอบอาคารที่จอดรถยนต์ 10 ชั้น พร้อมเร่งวางระบบรักษาความปลอดภัยภายในอาคารที่จอดรถยนต์ 10 ชั้น เพื่อให้พร้อมใช้งานให้เร็วขึ้นและเพียงพอต่อการให้บริการจอดรถยนต์ของผู้รับบริการและบุคลากรทางการแพทย์ของโรงพยาบาลสิรินธร 2. กรณีเจ้าหน้าที่รักษาความปลอดภัยที่ทำการปล่อยรถขึ้นไปด้านบนเพื่อส่งผู้ป่วย ทำไมถึงต้องคอยกักกันไม่ให้ขึ้นด้วยครับ ถ้าผู้มาใช้บริการเดินไหวคงไม่ขึ้นถ้าไม่ไหวเขาถึงขึ้น รบกวนฝากเตือนเจ้าหน้าที่รักษาความปลอดภัยให้หน่อยครับ ....ทางโรงพยาบาลสิรินธรอภัยในความไม่สะดวก เนื่องจากโรงพยาบาลให้บริการตรวจรักษาผู้ป่วยทั่วไป และผู้ป่วยอุบัติเหตุ - ฉุกเฉิน โดยเฉลี่ยในหนึ่งวันมีผู้ป่วยรวม 2,500 รายต่อวัน และมีผู้ป่วยทั่วไปที่มารับบริการด้วยรถยนต์ส่วนตัว รถแท็กซี่ รถจักรยานยนต์รับจ้าง เฉลี่ยวันละกว่า 800 คันต่อวัน เพื่อให้ผู้ป่วยอุบัติเหตุ - ฉุกเฉิน และผู้ป่วยที่มีข้อจำกัดในการเคลื่อนย้าย ทางโรงพยาบาลจำเป็นต้องนำรถยนต์ฉุกเฉินของสถานพยาบาล รถยนต์กู้ภัย และรถยนต์ผู้ป่วยที่มีข้อจำกัดในการเคลื่อนย้าย ขึ้นบนด้านหน้าอาคารก่อน  ส่งผลให้ไม่ได้รับความสะดวก ประกอบกับมาตรฐานการดูแลรักษาผู้ป่วยอุบัติเหตุ - ฉุกเฉิน จำเป็นต้องเร่งนำส่งแพทย์โดยทันที   โรงพยาบาลสิรินธรขออภัยในความไม่สะดวก และขอขอบพระคุณเป็นอย่างยิ่งที่ท่านเชื่อมั่นและไว้ใจให้โรงพยาบาลสิรินธรดูแลตรวจรักษาสุขภาพ และขอบ...
ความเห็นของผู้แจ้ง: ขอบคุณครับ แต่ปัญหาข้อ 1 ยังคงพบเจอตลอดนะครับ หวังว่าจะได้รับการแก้ไขอย่างจริงจังในอนาคต
พื้นที่: แขวงประเวศ เขตประเวศ กรุงเทพมหานคร